Vedtekter for Stiftelsen Solsikke Barnehage

Vedtatt i Stiftelsen Solsikke Barnehages Styre den 15.12.2022

#

# §1 Eier

Vedtektene gjelder for Stiftelsen Solsikke barnehage som er en privat stiftelse.

Stiftelsen styre består av Jorunn Howatson, Torun J. Howatson og Anette Tangen.

Stiftelsen Solsikke Barnehage skal ikke drive næringsvirksomhet.

Stiftelsen Solsikke Barnehages styre er også forretningsfører for barnehagen.

Revisor for Stiftelsen Solsikke Barnehage er KMPG A/S.

Ordinær generalforsamling skal avholdes innen 30 juni hvert år.

**§2 Grunnkapital**

Grunnkapitalen til Stiftelsen Solsikke Barnehage er kr. 200 000. Denne kapitalen er stilt til Stiftelsen Solsikke Barnehages disposisjon.

**§3 Formålsparagraf**

Barnehagene følger Barnehagelovens Formålsparagraf (§1).

Stiftelsens formål er ideelt idet Stiftelsen skal sikre gode utviklings- og aktivitetsmuligheter for barn i alderen 1-6 år i samarbeid med barnas foreldre. Stiftelsen Solsikke Barnehagen følger Lov om Barnehager og Rammeplan. Barnehagen skal ha et spesielt fokus på aktiviteter ute i naturen som veileder barna til å verdsette natur og miljø.

**§4 Andre organer**

Stiftelsen Solsikke Barnehage følger Kragerø Kommune barnehagenes administrative og pedagogiske plan.

**§5 Opptak**

Opptak skjer i samarbeid med Kragerø Kommune.

I henhold til Barnehagelovens § 12, er opptaket samordna mellom kommunale og private barnehager og foretas administrativt. Hovedopptaket (tildeling av plasser til neste barnehageår) averteres i avisene i begynnelsen av februar, med søknadsfrist 1. mars. Søknadene er ferdig behandlet ca. 15. april. Utover denne søknadsfristen kan det søkes på barnehageplass gjennom hele året. Søkerne vil da bli satt på venteliste til eventuell plass er ledig. Søknadsskjema er felles for private og kommunale barnehager og finnes på kommunens hjemmesider.

**§6 Oppsigelse og endring av barnehageplass**

Tildelt barnehageplass beholdes inntil det året barnet fyller 6 år, eller til den sies opp etter gjeldende regler:

a. Dersom et barn skal slutte i løpet av barnehageåret, gjelder 2 måneder oppsigelsesfrist fra den 1. i måneden.

b. I perioden 1. mars til 15. august kan ikke plassen sies opp med unntak av dokumentert sykdom eller flytting ut av kommunen. Siste frist for å levere oppsigelse blir dermed 1. februar for å kunne slutte 1. mars.

c. I løpet av barnehageåret gis det ikke automatisk rett til endring av størrelse på barnehageplass. Økning i plass kan tilbys hvis det er ledig kapasitet i barnehagen. Reduksjon kan tilbys hvis andre brukere øker tilsvarende. Alle gis mulighet til å endre størrelsen på plassen i forbindelse med hovedopptaket til nytt barnehageår. Alle endringer vedrørende plass skjer fra den 1. i måneden

d. Manglende betaling av barnehageplassen er oppsigelsesgrunn fra Stiftelsen Solsikke Barnehages side.

**§7 Betaling av barnehageplass**

Foreldrebetalingen blir fastsatt av Styret i henhold til «Forskrift om foreldrebetaling i barnehager”. Det betales for 11 måneder av barnehageåret. Juli er betalingsfri måned.

 **§8 Areal pr. barn**

Netto leke- og oppholdsareal pr. barn over 3 år er 4,5 kvm. For barn under 3 år er det 6 kvm. Barnas uteareal bør være ca. 6 ganger leke- og oppholdsarealet inne. Barnehagen er godkjent med 159 kvm leke- og oppholdsareal.

**§9 Åpningstid**

a. Alle barnehagene er åpne 5 dager i uken, med unntak av helge- og høytidsdager, julaften, nyttårsaften. I ukene 29 og 30 er barnehagene i Kragerø kommune stengt. Onsdag før skjærtorsdag stenger barnehagene klokka 12.

b. Barnehagens daglige åpningstid er fra 7.30 til 16.30. Dersom foreldrene på grunn av sitt arbeid har ett reelt behov for at barnehagen åpner 6.45, gjøres det avtale med barnehageleder om det.

c. Barnehagene tilbyr kun heldagsplasser.

**§10 Ferie**

Alle barn skal ha 4 ukers ferie i løpet av ett barnehageår. Minst 3 uker skal være sammenhengende ferie i forbindelse med at barnehagen er stengt uke 29 og 30. Dersom færreenn 4 barn er meldt å komme kan styrer drøfte med foreldrene om mulige alternative/flytte ferie - slik at ytterligere en uke er stengt (det vil si tre uker eller mer i juli/august i forbindelse med uke 29 og 30). Opplysninger om barnas sommerferie gis til barnehageleder innen 15.mai. Styret tar den endelige beslutningen om sommerlukket barnehage utover uke 29 og 30.

I romjul vil det være åpent for de som har nødvendig reelt behov med tanke på arbeid. Behov må meldes til dato gitt av styrer. Dersom færre enn tre barn har reelt behov diskuteres andre løsninger. Stiftelsen Solsikke Barnehage kan holde stengt enkeltdager i romjul og påskeuka jfr. punkter ovenfor.

**§11 Planleggingsdager**

Barnehagen har avsatt 5 dager i året til planlegging og kompetanseheving av personalet. Barnehagen er da stengt for barna. Fastsetting av planleggingsdagene skal så langt det er mulig settes i samarbeid med skolene. Foreldrene skal ha beskjed om disse dagene i god tid.

**§12 HMS**

Stiftelsen Solsikke Barnehage skal bruke internkontrollsystemet «PBL Mentor» i overensstemmelse med vedtak i Styret.

 **§13 Taushetsplikt**

Alle ansatte i barnehagen har taushetsplikt etter §§ 13 til 13f i forvaltningsloven.

**§14 Samarbeid hjem – barnehage**

I henhold til § 4 i Lov om Barnehager skal hver barnehage ha et samarbeidsutvalg. Samarbeidsutvalget skal bestå av likt antall representanter for foreldrene og de ansatte, minimum to fra hver gruppe og en representant fra barnehageeier (kan være barnehageleder). Medlemmene i Samarbeidsutvalget er underlagt taushetsplikt etter § 13.

**§15 Praktiske retningslinjer**

Praktiske retningslinjer som ikke er med i vedtektene reguleres av Stiftelsen Solsikke Barnehage og kan leses i planverket for barnehagen.

**§16 Brukerundersøkelser**

Offentlige brukerundersøkelse foretas årlig.

 **§17 Dugnad**

Det skal organiseres minimum en dugnad per år der en person fra hver familie med barn i Stiftelsen Solsikke Barnehage stiller.

 **§18 Endringer**

Eventuelle forandringer og tilføyelser i vedtektene må vedtas av Styret og sendes skriftlig til Samarbeidsutvalget.

**§19 Oppløsning**

Stiftelsen Solsikke Barnehage kan kun oppløses dersom det ikke lenger er et behov for barnehagen, økonomi til videre drift eller andre årsaker som gjør det umulig å drive Stiftelsen Solsikke Barnehage.